

Skupnost muzejev Slovenije Sekcija za izobraževanje in kominiciranje

Prešernova ulica 20

1000 Ljubljana

**Z IGRO DO DEDIŠČINE**

**6.– 12. OKTOBER 2014**

**DVAINŠTIRIDESET SLOVENSKIH MUZEJEV IN GALERIJ V TEDNU OTROKA BREZPLAČNO ODPIRA SVOJA VRATA OTROKOM IN DRUŽINAM**

V Tednu otroka, ki ga letos obeležujemo **med 6. in 12. oktobrom 2014**, Sekcija za izobraževanje in komuniciranje Skupnosti muzejev Slovenije (SMS) že peto organizira akcijo **Z IGRO DO DEDIŠČINE**.

V akciji sodeluje kar 42 muzejev in galerij iz vseh slovenskih regij, ki so v tem tednu pripravili bogat program, namenjen otrokom in družinam. Zanje bodo dejavnosti sodelujočih muzejev in galerij brezplačne.

V okviru akcije bodo slovenski muzeji in galerije v Tednu otroka pripravili različne razstave, družinske programe in druge javne prireditve (ustvarjalnice, igrarije, pripovedovalnice ter druge dogodke, nastope itd.), namenjene otrokom in družinam. Celoten program akcije je predstavljen v priloženih brošuri, v tiskani obliki pa so dostopne po celi Sloveniji.

Muzeji in galerije vas vabijo, da jih obiščete na številnih brezplačnih dogodkih, ki jih izvajamo v upanju, da vam približamo naše kulturne ustanove. Skupno akcijo muzejev in galerij za vas pripravljamo že peto leto v želji, da v naših ustanovah doživite čim več lepih trenutkov.

Nataša Ferlinc Krašovic,

koordinatorica Sekcije za izobraževanje in komuniciranje pri SMS

